《游陵水旧城经廖尚书故里留题贻其家子姓诸文学》
明代·王弘诲

秋风怀古旧城边，一望川原思渺然。绿野堂烟空宿燕，天津桥废不闻鹃。

尚书故里寒云外，乔木人家夕照前。沧海独馀东逝水，葱茏佳气自年年。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。